36. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 217800 της 23 Δεκ. 1967/13 Ιαν.  1968 (ΦΕΚ Β' 18) Περί ευρύνσεως του δικαιώματος σταθμεύσεως επιβατηγών αυτοκινήτων Δ.Χ. εχόντων έδρας διοικητικάς μονάδας πληθυσμού ελάσσονος των 1000 κατοίκων. Έχοντες υπ' όψιν τας διατάξεις του Α.Ν. 88/67 «περί άρσεως του περιορισμού ωρισμένου αριθμού επιβατηγών αυτοκινήτων δημοσίας χρήσεως μετά ή άνευ μετρητού», αποσκοπούντες δε εις την βελτίωσιν της εκμεταλλεύσεως των επιβατηγών αυτοκινήτων Δ.Χ., ων έδρα έχει ορισθή διοικητική μονάς πληθυσμού ελάσσονος των 1000 κατοίκων, αποφασίζομεν: Εγκρίνομεν, όπως επιβατηγά αυτοκίνητα δημοσίας χρήσεως, μετά ή άνευ μετρητού, ων έδρα έχει ορισθή διοικητική μονάς με πληθυσμόν κάτω των 1000 κατοίκων, σταθμεύωσι και εις όμορον προς την έδραν των διοικητικήν μονάδα (δήμον ή κοινότητα) και κατά την κρίσιν της οικείας Διοικήσεως Χωρ/κής, επί τω τέλει, όπως η εκμετάλλευσις των αυτοκινήτων τούτων καταστή βιώσιμος και αποδοτική δια τους ιδιοκτήτας αυτών. 